તનને મનમાં અને મનને પ્રકૃતિમાં વહેવા દો. સૂરજની લાલિમાના રંગોમાં તમારા મનને રંગાવા દો. ખળખળ વહી જતી સરિતા કે મંદ મંદ સરી જતા પવનના પ્રવાહમાં તમારા અસ્તિત્વને ઓગળવા દો. નિયમિત પ્રયોગથી તમારું ચિત્ત શાંત થશે. તમે સારાસાર નિર્ણય કરી શકશો. સાથીઓના ભાવો અને પ્રતિભાવોને વધુ નજીકથી મહેસૂસ કરી શકશો. તમારી આસપાસ પ્રસન્નતાનું એક દિવ્ય વાદળ બંધાશે. જેના વરસવાથી તમારા વ્યક્તિત્વની વસંત ખીલી ઉઠશે.